open-index/open-wikipedia-markdown huggingface dataset:
Kandal (Gloppen)

**Kandal** er ei bygd i Gloppen kommune i Sogn og Fjordane, beliggende på vestsiden av Breimsvatnet. Hovednæringen i dalen er landbruk med melkeproduksjon fra geiter og kjøttproduksjon av geiter og sau. Grunnkretsen Kandal hadde 88 innbyggere pr. 1. januar 2017.

Bygda ligger mellom Breim og Sandane. Det ulendte terrenget har gjort at bygda er tilpasset geitedrift. Navn på gårder i bygda er Nes Gard, Løvland Gard, Vanberg Gard, Neretunet, Nyheim Gard, Rygg Gard og Sølvane Gard. Steder i Kandal er blant annet Nes, Ytre Kandal, Midtkandal, Indre Kandal, Skarstein og Rygg som ligger øverst i bygda. Fjellet Skjorta er tilgjengelig fra sør fra Kandal. Mot vest ligger et kortere fjellparti, med blant annet landemerket Ryssdalshorn som skiller bygda fra kommunesenteret Sandane.

Bygda trafikkeres av den nesten 13 kilometer lange fylkesvei 696 fra E 39. Før bilveien ble bygget langs Breimsvatnets sørside, var bygdefolket avhengige av båt. De sognet da til Breim, og Breim kirke på Re.

18. august 2018 ble det arrangert en stor operakonsert med artister fra inn og utland på Sølvane Gard, med hele 240 gjester på låven. Arrangementet var i samarbeid med Innovasjon Norge og Gloppen kommune. Konserten ble startskuddet for en rekke arrangementer i bygda i den kommende tiden.

## Kjente kandølinger
* Erling Kandal (1915&ndash;1941), styrmann på DS «Samlanes», og mistet livet da skipet ble sprengt av en mine under andre verdenskrig
* Aksel Midtkandal (1910&ndash;1940, løytnant under andre verdenskrig for Fjordane Infanteriregiment nr. 10

## Referanser
Gotta Travel On

**«Gotta Travel On»**er en amerikansk sang, skrevet av folkesangeren Paul Clayton.

Billy Grammer spilte den inn på single for platemerket Monument i 1958.

## Listeplasseringer
Versjonen til Clayton lå som høyest på en fjerdeplass på den amerikanske Billboard Hot 100-listen og på en femteplass på Hot C&W Sides.

## Norsk versjon
Lasse Hovd har skrevet en norsk tekst. Den norske tittelen er «Jeg må dra avsted»

### Innspilling
*Liz Baxter med The Troll Keys. Utgitt på singlen Troll TR&nbsp;112.

## Referanser
Seyha Chan

**Seyha Chan** (født 1994) er en kambodsjansk friidrettsutøver. Da hun deltok på 200 m i VM i friidrett 2011, satte hun ny personlig rekord med tiden 26,34, selv om hun kom på nest siste plass i sitt heat. Hun representerte Kambodsja under Sommer-OL 2012, der hun også ble utslått i de innledende rundene på 200 meter.

## Eksterne lenker
*
KNM «Lom» (P993)

**KNM «Lom»** var en missiltorpedobåt i Hauk-klassen som nå er hugget opp. Kronprins Haakon var som en del av sin militære karriere nestkommanderende på båten.

## Referanser
Bil- og personferge Narvik-Ankenes

**Bil- og personferge Narvik-Ankenes AS**, senere **Skips- A.S. Ferjedrift**, er et tidligere Narvikbasert fergerederi som drev samband over Beisfjorden og Skjomen.

Selskapet ble konstituert i 1929 og dets første bilferge, MF «Ankenes», ble levert den 10. juli 1930 fra Johan Drages båtbyggeri på Rognan. 

«Ankenes» ble satt inn i sambandet over Narvikbukta, mellom Fløttmannskaia i Narvik by og havnevesenets kai på Ankenes, og erstattet en privat passasjerferge som inntil da gikk på ruten.

I 1938 fikk selskapet navnet Skips- A.S. Ferjedrift og gikk til innkjøp av «MF Oskarsborg» fra A/S Fergeforbindelsen. Under navnet «Skjomen» gikk ferga i de to nye rutene over Skjomen fra Skjærvik til Grindjord og langs fjorden fra Grindjord til Kongsbakk.

Tall fra 1939 oppgir at «Ankenes», med en kapasitet på seks biler, fraktet 245&nbsp;000 passasjerer og 6&nbsp;850 biler og busser over Narvikbukta.

I juli 1943 mistet AS Ferjedrift ett av sine tre samband da det ble bygd en provisorisk bru over Beisfjorden. Fra den 4. juni 1949 overtok Kristian Ravns ferjerederi Skjomen-sambandene etter at AS Ferjedrift ble avviklet. 

## Se også
*Europavei 6' historie i Nordland
*Kristian Ravn

## Fotnoter


## Referanser


## Kilder
*Det tyske nettstedet Fjordfähren in Norwegen
*Erling Svanberg (1990). *Langs vei og lei i Nordland: samferdsel i Nordland gjennom 3000 år*. Nordland fylkeskommune, Bodø. Side 625. ISBN 82-741602-1-5
Friidrett under Sommer-OL 1912 – Høydehopp menn

**Høydehopp** for menn var en av seks hoppøvelser i friidrett under Sommer-OL 1912 i Stockholm. Det var femte gangen som høydehopp var med på det olymiske programmet. 37 deltakere fra ti nasjoner deltok i høydehoppkonkurransen som ble avviklet 7. og   8. juli 1912. Elleve hoppere klarte 1,83 og kvalifiserte seg for finalen 
## Rekorder
Gjeldende rekorder før lekene i 1912:

Først satte Hans Liesche ny olympisk rekord med 1,91 meter og Alma Richards tangerte rekorden før han forbedret den til 1,93 meter.

## Resultat

## Bilder

## Kilder
* 
*
Mikko Aarni

**Mikko Aarni** (født 31. mai 1981) er en finsk bandyspiller, som spiller for den svenske klubben Sandvikens AIK. Aarni har tidligere spilt for Tornio PV og Kalix Bandy.

## Meritter
Aarni er tre ganger finsk mester med Tornio PV, og har også et VM-gull fra VM i bandy 2004.

## Eksterne lenker
* «Mikko Aarni», profilside hos svenskafans.com
Friidrett under Sommer-OL 1912 – Stavsprang menn

**Stavsprang** for menn var en av seks hoppøvelser i friidrett under Sommer-OL 1912 i Stockholm. Det var femte gangen stavsprang var med på det olympiske programmet. Tjuefem deltakere fra elleve nasjoner deltok i stavsprangkonkurransen som ble avviklet 10. og 11. juli 1912. Elleve hoppere klarte 3,65 meter og kvalifiserte seg for finalen. Harry Babcock ble olympisk mester med et hopp på 3,95 meter som var ny olympisk rekord. 
## Rekorder
Gjeldende rekorder før lekene i 1912:

Den olympiske rekorden ble tangert og forbedret 18 ganger under konkurransen, Harry Babcock satte til slutt ny olympisk rekord med et hopp på 3,95 meter.

## Resultater

## Kilder
* sports-reference.com 
* 
*
Gerda Höjer

**Gerda Höjer** (født 23. juli 1893 i Visby, død 20. juni 1974 i Norrbärke) var en svensk sykepleier og politiker for Folkpartiet.

Höjer arbeidet som sykepleier og var aktiv i Sveriges sjuksköterskeförening, der hun fra 1945 til 1960 var leder. I hennes ledertid pågikk det fra 1948 til 1951 en intens lønnsstrid, som endte med det beste oppgjør de svenske sykepleierne noen gang hadde fått.  I 1947 var hun president i International Council of Nurses. 

Höjer ble i 1949 innvalgt i Riksdagen for Folkpartiet. Hun var medlem av andrekammeret til 1960. 

Höjer var medlem av Vasaordenen. Etter andre verdenskrig mottok hun den norske utmerkelsen Haakon VIIs Frihetskors. Den internasjonale Røde Kors-komiteen belønnet hennes innsats med Florence Nightingale-medaljen.

## Referanser
Einsatzgruppe Norwegen

***Einsatzgruppe Norwegen*** (tysk for 'Innsatsgruppe Norge') var en særenhet innen SS, den paramilitære fløyen av det tyske nazistpartiet NSDAP, i virksomhet i Norge under andre verdenskrig 1940–1945. *Einsatzgruppen der Sicherheitspolizei und des SD* (forkortet *EGr*), innsatsgruppene i  *[[Sicherheitspolizei]]* og *[[Sicherheitsdienst]]* (SD), var ideologisk skolerte, delvis mobile og delvis stasjonære enheter. De ble opprettet av *Reichsführer SS und Chef der Deutschen Polizei* Heinrich Himmler på oppdrag av føreren Adolf Hitler i henhold til *[[Führererlass]]*. Gruppene ble satt inn for skrittvis å iverksette den nasjonalsosialistiske raseideologien og folkemordpolitikken og var sammen med andre menneskerettighetsforbrytere hovedansvarlige for holocaust og porajmos.

## Organisering
Som SS-gruppe var *Einsatzgruppe Norwegen* underlagt *[[Höherer SS- und Polizeiführer]] Nord* (HSSPF) under ledelse av *[[SS-Obergruppenführer]]* Fritz Weitzel (1904–1940) og senere *[[SS-Obergruppenführer]] und [[General der Polizei]]* Wilhelm Rediess (1900–1945). I Norge var gruppens oppgave å gjennomføre rikskommissæren Josef Terbovens forordninger. I tillegg stod gruppen til rådighet for sjefen for de tyske militære troppene i Norge etter behov.

Medlemmene var engasjert i Sicherheitspolizei (Sipo) bestående av *Geheimer Staats-* (Gestapo) und *Kriminalpolizei* (Kripo) –, des Sicherheitsdienstes (SD), der Ordnungspolizei (Orpo) og Waffen-SS.

### Regionale enheter
* *Einsatzkommando 1, [[Oslo]]*
* *Einsatzkommando 2, [[Kristiansund]]*
* *Einsatzkommando 3, [[Stavanger]]*
* *Einsatzkommando 4, [[Bergen]]*
* *Einsatzkommando 5, [[Trondheim|Drontheim]]* (Trondheim)
* *Einsatzkommando 6, [[Tromsø|Tromsö]]*

Innsatsgruppen i Norge ble ledet av Heinrich Fehlis i perioden 14. november 1940 til 8. mai 1945. Hovedkvarteret lå fram til 1944 i Victoria terrasse i Oslo sentrum og senere Festung Furulund, et bunkeranlegg i Vækerøåsen.

## Referanser
MF «Vardehorn»

**MF «Vardehorn»** er en åpen pendelferge som ble bygd ved Fiskerstrand Verft i 1999 og overlevert i desember samme år til rederiet Troms Fylkes Dampskibsselskap. Ferga ble satt inn i sambandet Hareid–Sulesund, sammen med søsterskipet MF «Melshorn», der den gikk frem til 2008.

I 2008 ble «Vardehorn» satt inn på Drag–Kjøpsvik på riksvei 827.

MF «Vardehorn» sammen med søsterskipet MF «Melshorn» ble ombygget til hybridferger i 2016/2017 ved Havyard verft i Leirvik i Sogn og Fjordane. Begge fergene fikk installert en 520 kWh batteripakke hver..

Ferga driftes per 2022 av Torghatten Nord.

I 2024 ble ferga satt inn på ferjesambandet Levang–Nesna.

## Sambandshistorikk
* 1999–2008: Hareid-Sulesund (Fylkesvei 61)
* 2008–2022: Drag–Kjøpsvik (Riksvei 827)
**fra og med 23. januar til og med 6. februar 2013: Drag-Kjøpsvik-Skarberget
**høsten 2021 og våren 2022 midlertidig ekstraferge på Bognes–Skarberget, mens ferjekaiene i Drag og Kjøpsvik ble ombygget.
**2024: Levang–Nesna (Fylkesvei 17)

## Referanser


## Kilder
*Det tyske nettstedet Fjordfähren in Norwegen - Vardehorn 
*Skipssøk i Skipsregistrene 

## Eksterne lenker
* 
*
MF «Melshorn»

**MF «Melshorn»** er en åpen pendelferge som ble bygd ved Fiskerstrand Verft i 1999 og overlevert i november samme år til rederiet Troms Fylkes Dampskibsselskap. Ferga ble satt inn i sambandet Hareid-Sulesund, sammen med søsterskipet MF «Vardehorn», der den gikk frem til 2008.

I 2008 ble «Melshorn» satt inn i europavei 6-sambandet mellom Bognes og Skarberget, for Torghatten Nord. Dette varte til 1. desember 2022, da Fjord1 overtok sambandet. 

MF «Melshorn» sammen med søsterskipet MF «Vardehorn» ble ombygget til hybridferger i 2016/2017 ved Havyard verft i Leirvik i Sogn og Fjordane. Begge fergene fikk installert en 520 kWh batteripakke hver. 

Ferja lå per august 2023 i opplag ved Eidkjosen utenfor Tromsø.

Fra månedsskiftet februar/mars 2025 skal Melshorn trafikkere sambandet Stangnes-Sørrollnes over Vågsfjorden.

## Sambandshistorikk
* 1999–2008: Hareid–Sulesund (Fylkesvei 61)
* 2008–2022: Bognes–Skarberget (Europavei 6)
* Vinteren og høsten 2022: midlertidig ekstraferge på Drag–Kjøpsvik (Riksvei 827), mens ferjekaiene i Bognes og Skarberget ble ombygget
* fra desember 2022: I opplag ved Sortland
* 2025: Stangnes–Sørrollnes (Fylkesvei 848)

## Referanser


## Eksterne lenker
* Skipssøk i Skipsregistrene 

* 
*
Fischerinsel

**Fischerinsel** (norsk: Fiskerøya) er navnet på et strøk sentralt i Berlin. Den er den sørligste del av en øy i Spree, mellom elven og Spreekanalen. Fischerinsel er området av øya som ligger sør for Getraudenstrasse. Området domineres av bolighus oppført på 1970-tallet. Opphavet til navnet er en tidligere fiskerlandsby sør på øya.

## Bildegalleri

Fil:Walter Moras - An der Fischerbrücke im Winter.jpg|Walter Moras: An *der Fischerbrücke im Winter* (1909)
Fil:Fischerinsel Berlin 1047-927-(120).jpg|Gaten Fischerinsel, sett fra Getraudenstrasse (2010)
Fil:MitteUferpromenadeFischerinsel.jpg|Strandpromenaden (2010) 

## Eksterne lenker
* 
* Fischerinsel i Bezirksleksikon til Luisenstädtischer Bildungsverein
* Informasjon på  Berlin.de
De forente arabiske emiraters herrelandslag i fotball

**De forente arabiske emiraters herrelandslag i fotball** er det internasjonale fotball-laget for De forente arabiske emirater. Landslaget ble til først i 1972, da de spilte sin første landskamp, mot  i Gulf Cup of Nations, der de endte på tredjeplass. Landslaget de første årene deltok stort sett i Gulf-cupen. I 1986 spilte de kvalifisering til VM for første gang. De slo  over to kamper, og over to kamper tapte de på bortemålsregelen etter borteseier 2-1 og hjemmetap 2-3.

De forente arabiske emirater kvalifiserte seg til VM i Italia ved å først vinne sin pulje med  og  (Sør-Jemen hadde et landslag de planla å stille med, og dette trakk seg). Deretter ble det spilt en felles-asiatisk gruppe med Saudi-Arabia, , ,  og . De to beste gikk videre, og De forente arabiske emirater kom på andreplass bak Sør-Korea.

I selve VM havnet de i gruppe med ,  og . De forente arabiske emirater tapte samtlige kamper. I Asiamesterskapet i fotball kom de til finalen i 1996, og tapte for Saudi-Arabia på straffesparkkonkurranse.

## Eksterne lenker
* De forente arabiske emiraters profil hos FIFA.com 
* De forente arabiske emiraters herrelandslag i fotball
Ahmad Hassan Abdullah

**Ahmad Hassan Abdullah** (arabisk: **عبد الله أحمد حسن‎**, født Albert Chepkurui), født 1981 i Kaptarakwa, er en friidrettsutøver som konkurrerer for Qatar, og som konkurrerer innen mellom- og langdistanseløping.

Abdullah deltok i VM i friidrett 2003, hvor han endte på en fjerdeplass på 10 000 meter. Hen deltok også i Sommer-OL 2008, hvor han ble åttende beste på samme distanse.

Abdullah er to ganger asiatisk mester på 10 000 meter (2003 og 2007), og innehar asiatisk rekord på distansen, med tiden 26:38.76.

## Referanser


## Eksterne lenker
*
Bysjön

**Bysjön** er en innsjø i Botkyrka kommune i Sverige, og ligger sør for Rikstens golfbane. Sjøen er en del av Kagghamraån-vassdraget.

Tilrenning til innsjøen går via Bockån fra Getaren.

22. desember 1644 sto slaget ved Bysjøen under Hannibalfeiden.

## Eksterne lenker
*  Länsstyrelsen i Stockholms län: Naturvärden i Kagghamraån, mai 2010, s. 12-17.
Bockån

**Bockån** er en elv, og utgjør en del av Kagghamraån-vassdraget, og forbinder Bysjön og Bocksjön med innsjøen Getaren. Elven er belastet med næringsstoffer fra Norra Riksten (tidligere Tullinge lufthavn), samt fra dyrket mark og en golfbane, som ligger i avrenningsområdet.

Strekningen Kvarnsjöbäcken–Bockån–Norrgaån–Kagghamraån går noen ganger under det felles navnet **Saxbroån**.

## Eksterne lenker
* Saxbroån VISS
Brevet från Lillan

**«Brevet från Lillan»** er en vise av Evert Taube, publisert i sangsamlingene Visor i 1936 och Himlajord, 1938.

Visen handler om hans datter Ellinors lengsel etter sin far, da han var bortreist til San Remo i Italia i 1935. Ifølge opplysninger var det hans datter som med hjelp av sin mor Astri skrev et brev som Evert Taube senere tonesatte. 

Førsta versen innledes med linjene:

*«Pappa kom hem!*
*För vi längtar efter dej!*
*Kom innan sommarn är slut, lilla pappa!*
*Åskan har gått,*
*och om kvällen blir det mörkt,*
*stjärnorna syns nu på himlen igen*»


## Innspillinger
Den førsta innspillingen av visen ble foretatt av Eva-Lisa Lennartsson i november 1937, og utkom på plate i desember samme år. Evert Taube selv spilte inn sången i Milano i oktober 1937 og platen utkom i desember det året.

## Norsk versjon
Louis Jacoby har skrevet en norsk oversettelse. Den norske tittelen er «Brevet fra Lillan».

### Innspilling
*Anita Skorgan. Utgitt på LP-albumet *Til en venn* (RCA Victor YNCL 1-715) i 1975.

## Referanser
Sjøveier til Polynesia (bok)

***Sjøveier til Polynesia*** er en samling artikler og foredrag av Thor Heyerdahl fra perioden 1951-1964. Utvalget er gjort av Karl Jettmar, professor i etnologi ved Universitetet i Heidelberg. Boken ble først utgitt i Vest-Tyskland. Den norske utgaven er bearbeidet av Arnold Jacoby og kom ut i Gyldendals fakkelserie.

## Innhold
*Forord av professor Hans W. Ahlmann
*Tale ved Royal Geographical Societys årsmøte i Grocer's Hall, London, den 8. juni 1964
*Veier til Polynesia
*Mulige sjøveier fra og til Amerika i førkolumbisk tid
*Kulturvekster som bevis på kontakt med Amerika før Columbus
*Inka-legendenes rolle for de spanske oppdagelser av Polynesia og Melanesia
*Balsaflåten og den søramerikanske guarateknikken i Peru og Ecuador
*Arkeologi på Galápagosøyene
*Statuene på Påskeøya - problem og resultat
*I hvilken grad er Påskeøy-kulturen polynesisk?

## Eksterne lenker
* Kon-Tiki Museet
CIP

**CIP** er kan være en forkortelse for

*Commission internationale permanente pour l'épreuve des armes à feu portatives, en organisasjon for kvalitetssikring av skytevåpen og ammunisjon
*Medfødt ufølsomhet for smerte (CIP, fra eng. «congenital insensitivity to pain»), en sykdom
Changes (Roman Lob)

***Changes*** er debutalbumet til den tyske artisten Roman Lob, utgitt i 2012.

## Sporliste

#«Call Out the Sun»
#«Dream on»
#«Standing Still»
#«Alone»
#«Changes»
#«Flying»
#«Make You Smile»
#«Day By Day»
#«After Tonight»
#«Something Stupid»
#«First Time»
#«Conflicted»
#«Revolution»

## Eksterne lenker
*
All I Ask of You

**«All I Ask of You»** er en sang fra Andrew Lloyd Webbers musikalversjon av *[[The Phantom of the Opera (musikal)|The Phantom of the Opera]]*.

Versjonen til Cliff Richard og Sarah Brightman ble utgitt både på 7"- og 12"-vinylsingle i 1986.

Den ble sertifisert til sølvplate i Storbritannia.

Sangen fremføres på slutten av første akt i musikalen. Christine Daaé, skremt av Operafantomet etter at en scenearbeider ble funnet myrdet under en operaforerestilling, flykter til taket i Paris' operahus med sin barndomsvenn, Raoul, Vicomte de Chagny. Han lover å elske henne og beskytte henne mot Operafantomet, som lytter til samtalen uten deres viten. Med brustent hjerte over å ha blitt avvist med forakt, lover han hevn mot Raul og forårsaker at operahusets store lysekrone raser mot gulvet.

## Coverversjoner
*Barbra Streisand. Innspilt på hennes album  *[[Till I Loved You]]* (1998)
*The Shadows. Gruppa gjorde en instrumentalversjon på sitt album *Steppin' to the Shadows* (1989)
*Elaine Paige. Hun fremførte en soloversjon på sitt album *Essential Musicals* (2006).
*Julian Lloyd Webber. Han spilte inn melodien i et spesielt arrangement for celloav dens opprinnelige [orchestrator], David Cullen, på albumet *[[Lloyd Webber Plays Lloyd Webber]]* (2001)

## Norsk versjon
Paul Åge Johannessen har skrevet en norsk tekst. Den norske tittelen er «Min bønn til deg».

### Innspilling
*Anne Lise Gjøstøl og Helge Iberg. Utgitt på albumet *[[Blå lengsel]]* (NONSTOP CD&nbsp;03).

## Referanser
Peter Bohn

**Peter Bohn** (født 1833, død 1925) var en tysk musikkpedagog og musikkhistoriker.

Bohn arbeidet det mest av sitt liv som lektor i Trier, og har utgitt tyske oversettelser og kommentert verdifulle musikkteoretiske avhandlinger fra middelalderen og skrevet flere artikler, blant annet om orgelbygging.

## Referanser


## Kilder
* Svensk uppslagsbok, Malmö 1939.
Mellomøya

**Mellomøya** er en øy på 0,4&nbsp;km² i Horten kommune i Vestfold. Den ligger mellom Løvøya og Østøya, og har broforbindelse til begge, over henholdsvis Løvøysund og Strømsund. Øya het tidligere Midtre Løvøy, og de to naboøyene het Vestre og Østre Løvøy. Navnet Mellomøya ble godkjent av Statens kartverk i 1966.

## Natur og miljø

Øyas høyeste topp, Masteberget på 34 moh, har en bratt side ned mot Strømsund og ble brukt som rampe ved reising av master ved reparasjon og bygging av skip.

Den østre delen av øya, mot Strømsund er et plantefredningsområde på grunn av den nasjonalt sjeldne og truede arten lodnefiol og dens livsmiljø. Mellomøya plantefredningsområde ble opprettet 30. juni 2006 og er på 13 daa.

Nord på øya er det gammel furuskog. De fleste strendene på øya har svartor som vokser helt ut i sjøkanten, eller så stuper berget rett i sjøen. Oksetunge, hundetunge og ormehode vokser på noen av de åpne strendene.

I 2011 ble det funnet forhøyde konsentrasjoner av kobber i sedimenter ved øya, men tangprøver tydet på at det ikke hadde foregått utlekking fra land de siste årene.

## Historie
Øya var fram til 1819 eid av Falkensten Bruk, men ble da solgt til Marinen som benyttet øya til oppbevaring av ammunisjon og produksjon av TNT. Den tyske okkupasjonsmakten benyttet i perioden 1940-1945 øya til lignende formål. Det er en rekke bygninger på øya knyttet til virksomheten: Kruttlager, ammunisjonsmagasin, sprengstoffmagasin, trinolarbeidshus og oppsynsmannsbolig. Det var også en smalsporet jernbane på øya.

## Referanser
Naving

**Naving** er et begrep som beskriver «[å] drive dank på statens regning» og ble av Språkrådet kåret til årets nye norske ord i 2012. Bakgrunnen for begrepet er at den norske Arbeids- og velferdsforvaltningen har offisiell forkortelse NAV. Det å motta ytelser fra NAV uten å ha rett til det blir da i dagligtale omtalt som naving.

Ifølge Joakim Lystad, direktør for NAV, er naving et marginalt problem.

## Referanser


## Eksterne lenker

* «Årets ord: å nave (naving)», fra nettsidene til Norsk Språkråd
Aowei Rosenkranskirke

**Aowei Rosenkranskirke** (, ordrett *Aoweikirken av Den hellige rosenkrans*) var en katolsk kirke i Fuzhou i Folkerepublikken Kina. Den ble bygd av dominikanere fra Spania i 1848 som katedral.

Denne kirken ligger på *Chating-gaten* og er Fuzhous eldste. Den ble bygd i middelhavsstil. I 1923 ble bispesetet flyttet til en annen kirke i byen. 

Under kulturrevolusjonen fra 1966 til 1976 var kirken ekspropriert av myndighetene, og ble omgjort til fabrikklokale. Den ble overført til byens barnesykehus i 1983, og etterpå revet.

I 1987 og 1992 ble det bestemt at det som fremdeles var igjen av bygningen skulle vernes som kulturminne. 

## Eksterne lenker
* 
* Et fotografi av kirken
Shanghailander

**Shanghailander** (ordspill på *Highlander*), er uformelle egenbetegnelser utbredt blant vestlige innbyggere av Shanghai, først og fremst i perioden fra midten av 1800-tallet, de de første vestlige områder ble opprettet i byen, til ca 1940, de de fleste var utvandret eller blitt fordrevet. Uttrykket gjaldt særlig for utlendinger bosatt i Shanghai International Settlement.

*Shanghailanderne* var en svært sammensatt gruppe. I mellomkrigstiden tilkom et stort antall jøder som søkte tilflukt fra forfølgelsene i Tyskland. 

## Litteratur
*Robert Bickers: «Shanghailanders: The Formation and Identity of the British Settler Community in Shanghai 1843-1937», i *Past and Present*, 1998.
FLK «Orwell» (1905)

**FLK «Orwell»** (II) var et flytende hvalkokeri eid av Tønsbergs Hvalfangeri. Skipet ble bygget i 1905 ved Charles Connell & Co i Glasgow som DS «Knight Templar» for selskapet Knight Steamship Company Ltd ved disponentene Greenshields, Cowie & Co i Liverpool. Hun ble innkjøpt av Tønsbergs Hvalfangeri i 1925 og bygget om til hvalkokeri for antarktisk.

«Knight Templar» ble kjøpt inn av Tønsbergs Hvalfangeri med disponent Oscar Hytten i april 1925 fra Alfred Holt & Co i Liverpool. Prisen var £35&nbsp;000, og innkjøpet var en erstatning for det mindre kokeriet «Orwell» (3789 brt, 1897). Det nyinnkjøpte skipet ble bygget om i Rotterdam samme år til et av tidens mest effektive flytende kokerier, med ny tonnasje 7&nbsp;968 brt, og overtok navnet «Orwell». Det gamle kokeriet ble omdøpt «Whale» og benyttet som transportskip noen år før det ble solgt. De neste seks sesongene var kokeriet på fangst i området rundt Sør-Orknøyene med fem hvalbåter, og fanget årlig 600–700 hval som ga en produksjon på 40–60&nbsp;000 fat olje. Sesongen 1931/32 lå hele den norske hvalfangstflåten i opplag fordi hvaloljemarkedet hadde kollapset. En kilde opplyser at hun også fanget for Tønsbergs Hvalfangeri ved Sør-Orknøyene i sesongene 1932/33 og 1933/34, mens hun sesongen 1934/35 ble leid ut til selskapet Star Whaling Co., et annet selskap i Tønsberg Hval-gruppen. Andre kilder tyder på at hennes siste fangstsesong var 1930/31.

I 1937 ble «Orwell» igjen ombygd i Rotterdam, denne gang til regulært tankskip med unntak av mellomdekket som ble beholdt for tørrlast. Skipets fabrikkanlegg ble solgt til et annet selskap i Tønsberg Hval-gruppen, Falkland Whaling Co. Ltd. som var registrert på Jersey. De tre neste sesongene ble hun benyttet som tank- og transportskip for selskapets landstasjon Husvik Harbour på Sør-Georgia. Under andre verdenskrig inngikk «Orwell» i Nortraships flåte, og etter krigen fortsatte hun som transportskip for Husvik fram til 1954, da hun ble avløst av MT «Teie» og solgt til skipshuggeriet Eisen & Metall i Hamburg for £65&nbsp;000.

## Se også
*Liste over flytende hvalkokerier

## Referanser


## Eksterne lenker
* 1925 DS/Flk ORWELL (113192505) Lardex
* ss KNIGHT TEMPLAR Clydebuilt database
Cho Jun-ho

**Cho Jun-ho** kan vise til:
* Cho Jun-ho (fotballspiller) (født 1973), sørkoreansk tidligere fotballspiller og -trener
* Cho Jun-ho (judoka) (født 1988), sørkoreansk judoka som tok bronse under Sommer-OL 2012 i London
Teratologi

**Teratologien** er den delen av embryologien som handler om misdannelser hos fostre, som i sin tur ofte fører til sykdom eller abort. Ca. 1 av 50 levendefødte barn har åpenbare misdannelser,, og misdannelsene kan være forårsaket av genetiske feil eller teratogener som virus, stråling eller kjemikalier.

Selv om mange tror at teratologien bare handler om abnormaliteter hos nyfødte barn, tar den noen ganger også for seg unormal utvikling helt opp til puberteten, i tillegg til å dekke studien av misdannelser hos planter.

## Referanser
Psykologisk roman

En **psykologisk roman**, også kalt **psykologisk realisme**, er en litteratursjanger som legger stor vekt på beskrivelse av følelseslivet, motivene, omstendighetene og de indre hendelsene som knytter seg til den eksterne handlingen. Flere tidlige verk kan sies å være forløpere til litteratursjangeren, men den moderne sjangeren oppstod ifølge *The Encyclopedia of the Novel* gjennom Knut Hamsuns bøker, særlig *[[Sult (roman)|Sult]]* (1890), *[[Mysterier]]* (1892), *[[Pan (roman)|Pan]]* (1894) og *[[Victoria (roman)|Victoria]]* (1898).

Begrepet psykologi i psykologisk roman viser ikke direkte til den moderne vitenskapen psykologi, men går forut for fremveksten av denne; det har sammenheng med at uttrykket fra slutten av 1800-tallet løst betegnet kunnskap om *Sjælelivet*, herunder kunstnere som uttrykte seg innsiktsfullt om dette.
Moryké Fofana

**Moryké Fofana** (født 1991) er en ivoriansk fotballspiller som spiller for den tyrkiske klubben Samsunspor.

### Lillestrøm
Fofana signerte 30. august 2012 for . Debuterte for Lillestrøm den 7. oktober 2012, da han i seriekampen borte mot  kom inn som reserve for Mathis Bolly i det 84. spilleminutt. Fikk sin hjemmedebut den 4. november 2012, da han i seriekampen mot  kom inn som reserve for Petter Vaagan Moen i det 82. spilleminutt.

### FC Lorient
Den 22. juli 2015 signerte Fofana en fireårskontrakt med Ligue 1-klubben FC Lorient. 

## Referanser


## Eksterne lenker
* 
* Spillerprofil hos LSK.no
* Moryke Fofanas profil hos FC Lorient offisielle hjemmesider
*  Fofana forlater LSK
The Long Run

***The Long Run*** er et studioalbum utgitt av Eagles i september 1979. Timothy B. Schmit var nå blitt en Eagle, og hadde erstattet Randy Meisner på bass sommeren 1978.

*The Long Run* skulle vise seg å bli Eagles' siste studioalbum på 28 år. Hovedpersonene Don Henley og Glenn Frey ga ut sine første soloplater i 1982.

«Heartache Tonight» ble første singel og toppet Billboard-lista i november 1979. Deres forrige singel hadde vært julesangen «Please Come Home for Christmas», med B-siden «Funky New Year», utgitt før julen 1978.

Som vanlig ble det utgitt tre singler fra albumet som alle ble topp 10 slagere, «Heartache Tonight», «The Long Run» og «I Can't Tell You Why». *The Long Run* toppet Billboard-lista i 9 uker helt til årskiftet 1979/1980. Albumet lå 3 uker på 5.-plass på VG-lista i 1979

## Sporliste
;Side én
#«The Long Run» (Don Henley/Glenn Frey)  - 3:42
#«I Can't Tell You Why» (Timothy B. Schmit/Henley/Frey)  - 4:56
#«In the City» (Joe Walsh/Barry De Vorzon)  - 3:46 
#«Disco Strangler» (Don Felder/Henley/Frey)  - 2:46
#«King of Hollywood» (Henley/Frey)  - 6:28

;Side to
#«Heartache Tonight» (Henley/Frey/Bob Seger/J.D. Souther)  - 4:26
#«Those Shoes» (Felder/Henley/Frey)  - 4:56
#«Teenage Jail» (Henley/Frey/Souther)  - 3:44
#«The Greeks Don't Want No Freaks» (Henley/Frey)  - 2:20
#«The Sad Café» (Henley/Frey/Walsh/Souther)  - 5:35

## Personell
;Eagles
* Glenn Frey – gitarer, solo på 2, 5, keyboard, synthesizer, sang på 2, 5, 6, 8
* Don Henley – trommer, perkusjon, keyboard, sang på 1, 4, (5), 7, (8), 9, 10
* Timothy B. Schmit – bass, sang på 2
* Don Felder – gitarer, solo på 5, 8 og 10, slidegitar, orgel
* Joe Walsh – gitar, solo på 1, 3, 5, 6 og 7, slidegitar, keyboard, orgel, sang på 3
;Andre medvirkende
*David Sanborn – altsaksofon på «The Sad Café»
*Bob Seger – kor på «Heartache Tonight»
*The Monstertones og Jimmy Buffett – kor på «The Greeks Don't Want No Freaks»

## Referanser


## Eksterne lenker
*
Their Greatest Hits 1971–1975

***Their Greatest Hits 1971–1975*** er et samlealbum utgitt av Eagles i februar 1976. Albumet ble i desember 1999 kåret til det mest solgte album i USA i det 20. århundre.

Alle sangene på albumet hadde vært utgitt på singel utenom «Desperado». Singlene «Outlaw Man» og «James Dean» kom ikke med.

## Sporliste
;Side én
# «Take It Easy» (Jackson Browne, Glenn Frey) – 3:34
# «Witchy Woman» (Don Henley, Bernie Leadon) – 4:13
# «Lyin' Eyes» (Henley, Frey) – 6:22
# «Already Gone» (Jack Tempchin, Robb Strandlin) – 4:13
# «Desperado» (Henley, Frey) – 3:34

;Side to
# «One of These Nights» (Henley, Frey) – 4:51
# «Tequila Sunrise» (Henley, Frey) – 2:52
# «Take It to the Limit» (Meisner, Henley, Frey) – 4:49
# «Peaceful Easy Feeling» (Jack Tempchin) – 4:20
# «The Best of My Love» (Henley, Frey, J.D. Souther) – 4:35

## Personell
;Eagles
*Glenn Frey – gitar, piano, sang på 1, 3, 4, 7, 9
*Don Henley – trommer, perkusjon, sang på 2, 5, 6, 10  
*Bernie Leadon – gitar, banjo, mandolin, pedal steel
*Randy Meisner – bass, gitar, sang på 8
*Don Felder – gitar, solo på 4 og 6

;Andre medvirkende
*Jim Ed Norman – piano på «Lyin' Eyes» og «Take It to the Limit», orkestrering

;Produksjon
*Glyn Johns - 1, 2, 5, 7, 9 og 10
*Bill Szymczyk - 3, 4, 6 og 8

## Referanser


## Eksterne lenker
*
Klorkautsjuk

**Klorkautsjuk** er kautsjuk som er kjemisk modifisert ved å lage forgreininger til en annen polymer, for eksempel lateks, i en prosess ved bruk av klor. Klorkautsjuk inneholder som regel 65 % klor, og er vanlig som skipsmaling og til bruk i kjemiske industrianlegg ettersom den er svært bestandig og ikke-brennbar.

## Referanser
Nordstrandrevyen

**Nordstrandrevyen** var en norsk skolerevy som ble arrangert årlig på Nordstrand videregående skole på Nordstrand i Oslo. Revytradisjonen på skolen startet i 1936, med regulære oppsetninger fra midt på 50-tallet. Revyen ble sist arrangert i 2013.

## Tidligere revydeltagere (utvalg)

Tidligere revydeltagere har senere gjort seg bemerket i kultur- og underholdningsbransjen:

## Kronologisk oversikt over revyene

## Kilder
* Siri Gedde-Dahl, særoppgave i norsk om Nordstrandrevyen, 1979
* Jubileumshefte, Nordstrandrevyen 50 år, 1986
* Revyprogrammer, 1979-1999, minus 1997
You Better Move On

**«You Better Move On»** er en amerikansk sang fra 1961, skrevet av Arthur Alexander. Sangen ble spilt inn i FAME Studios i Muscle Shoals, Alabama. Sessionmusikerne inkluderte David Briggs (piano), Terry Thompson (gitar), Forest Riley (akustisk gitar), Norbert Putnam (bass), Jerry Carrigan (trommer) og ukjente backingvokalister.

## Rolling Stones' versjon
«You Better Move On» ble innspilt i Decca Studios i august 1963 og utgitt på EP-platen *[[The Rolling Stones (EP)|The Rolling Stones]]* i januar 1964 Den var også med på det amerikanske LP-albumet, *[[December's Children (And Everybody's)]]* (1965).

### Personale
* Mick Jagger - Ledevokalist
* Keith Richards - Elektrisk gitar
* Brian Jones - Akustisk gitar, backingvokalist
* Charlie Watts - Trommer
* Bill Wyman - Bassgitar, backingvokalist

## Andre versjoner
*The Hollies, 1964, på LP-albumet *[[Stay with The Hollies]]* (Spilt inn i EMI Studios, London, 11. desember 1963)
*The Moody Blues, 1964, spilt inn i the Marquee Club, ikke utgitt
*The Leaves, 1965, single
*Billy "Crash" Craddock, 1973, på albumet med samme navn. Craddocks versjon var en Top 10-hit på countrylisten
*Dean Martin, 1973, på LP-albumet *You're the Best Thing That Ever Happened to Me*
*Johnny Rivers, 1975, på LP-albumet *New Lovers and Old Friends*
*Alan Merrill, 2003, på CD-albumet *Double Shot Rocks*
*Mink DeVille, 1981, på LP-albumet *[[Coup de Grâce (Mink DeVille-album)|Coup de Grâce]]*
*Katy Moffatt, 1990, på CD-albumet *Child Bride*
*George Jones & Johnny Paycheck
* King James and Mel, 1965, for HAL Records (A Gamble-Huff Production)

## Norsk versjon
Per Gunnar Hansen har skrevet en norsk tekst. Den norske tittelen er «Du gjør om du vil»

### Innspilling
*Gluntan. Utgitt på LP-albumet *[[Livet er herlig (Gluntan-album)|Livet er herlig]]* (EMI 8C&nbsp;062-37359).

## Listeplassering
Versjonen til Alexander havnet på en 24.-plass på den amerikanske Billboard Hot 100-listen i mars 1962. 

## Referanser
Musikkfondene

**Musikkfondene** er en felles administrasjon for Det norske komponistfond, Komponistenes Vederlagsfond og Tekstforfatterfondet. Fondene har som sin primære oppgave å tildele midler til komponister og sangtekstforfattere. Musikkfondene yter blant annet administrativ støtte i tilknytning til søknads- og tildelingsprosessene. 

## Støtte til ulike formål
Det norske komponistfond gir støtte til bestilling av ny musikk innen alle sjangre. 

Komponistenes vederlagsfond gir støtte til yrkesaktive låtskrivere/komponister i form av fordypningsstipend, arbeidsstipend, reisestipend og utstyrsstipend.

Tekstforfatterfondet gir støtte til sangtekstforfattere i form av fordypningsstipend, arbeidsstipend og reisestipend. Styret i fondet bevilger også opphold i fondets leilighet i Firenze. Andre enn tekstforfatteren kan søke i kategorien "spesielt" om støtte til honorering av tekst til musikk. Eventuell støtte vil bli utbetalt direkte til sangtekstforfatteren. 

## Styret
Styringsgruppen for Musikkfondene består av styreledere i fondene.

Daglig leder for Musikkfondene er Therese Rørvik.

## Eksterne lenker
*
Yue Minjun

**Yue Minjun** (kinesisk: 岳敏君, født 1962) er en kinesisk samtidskunstner som er bosatt i Beijing i Kina.

Han er mest kjent for sine oljemalerier der han har avbildet seg selv i ulike situasjoner mens han er frosset i latter. Dette har blitt Yues signatur, som han også har gjengitt i skulptur, akvarell og grafikk.

## Referanser
Láhko nasjonalpark

**Láhko nasjonalpark** er en norsk nasjonalpark som ligger i et område med alpin karst i Nordland. Parken ble opprettet i 2012, for «*å bevare et stort naturområde som inneholder et særegent naturmangfold med særlig vekt på landskap, naturtyper, arter og geologiske forekomster som er uten tyngre naturinngrep.*» . Den dekker et område på 188&nbsp;km2.

Nasjonalparken ligger i kommunene Beiarn, Gildeskål og Meløy. Mot sør møter Láhko nasjonalpark Saltfjellet-Svartisen nasjonalpark i ett punkt på toppen av Nordre Glomvassfjellet. 

Det meste av parken ligger over tregrensen, og de laveste punktene ligger 330 moh. Arbeidet med verneplan for Sundsfjordfjellet startet opp våren 2008, og 1. desember 2010 sendte Fylkesmannen tilrådning om opprettelse av nasjonalpark i området.

Parken verner det største sammenhengende området av alpin karst i Norge.  Parken har samiske kulturminner og Saltfjellet reinbeitedistrikt inngår i parken. Nasjonalparken omkranses av store vannkraftmagasiner, mens arealene i nasjonalparken preges av få tekniske inngrep.

Navnet *Láhko* er lulesamisk og betyr «høytliggende, vidstrakt vidde»

## Referanser
;Fotnoter




;Litteratur
* Trond Skoglund. *[http://urn.nb.no/URN:NBN:no-nb_digibok_2010113006006 Karst og planteliv i Glomfjellet]*. Meløy kommune, 1999
* Jan Inge Karlsen og Dagfinn Kolberg. *Folk på Glomfjellet, Glomfjord jeger- og fiskerforenings 75-årige historie 1930-2005*. Meløy historielag, 2006. ISBN 978-82-91921-13-6
* Solgunn Urrvall Finnesand. *Analyse av karstformer i glomfjellområdet ved Svartisen*. Hovedoppgave i geologi, Universitetet i Bergen 2002
;Eksterne lenker
* regjeringen.no Pressemelding: Láhku nasjonalpark er oppretta 14.12.12
* dirnat.no Steintøff nasjonalpark i nord, 14.12.12
* ut.no Tom Edvindsens film om Glomfjellet; vår nye nasjonalpark går til filmen , 14.12.12
* 
*
Hirsch Komissar

**Hirsch Zvi Komissar**, også skrevet **Kommissar** (1887–1942), var en russiskfødt norsk forretningsmann.

## Liv og virke
### Bakgrunn
Han ble født inn i en russisk-jødisk familie i en *[[shtetl]]* i dagens Belarus, den gangen en del av Russland, som sønn av tømmerhandler Israel Komissar og Ressela Komissar. Etter handelsgymnas i Vilnius utdannet han seg til maskiningeniør ved den tekniske skolen (Technicum Mittweida) i Mittweida i Sachsen.

### Forretningsmann
I 1915 bosatte han seg i Trondheim som forretningsagent for et fransk spedisjonsfirma. Senere startet han egen forretningsdrift i kolonialbransjen, før han gikk over til klesbransjen. Han giftet seg i 1916 med Marie Wolfsohn (født 1893) fra Trondhjem, som han fikk tre barn med, deriblant Gerson Komissar (født 1920). En annen sønn var gift med Vera Komissar. Familien var bosatt i Klostergaten&nbsp;35 og drev moteforretningen Paris-Wien i Nordre gate.

Han behersket flere språk og engasjerte seg i det offentlige liv. Som tilhenger av ideen om et jødisk hjemland stiftet han en sionistisk gruppe, som han også representerte ved internasjonale kongresser i mellomkrigstiden. Sammen med ektefellen skrev han innlegg om religion og politikk i dagspressen og debatterte i Studentersamfundet i Trondhjem.

### Andre verdenskrig
Under den andre verdenskrig oppholdt han seg først i Sverige frem til sommeren 1940, da han vendte tilbake til Trondheim.

Den 12. januar 1942 fikk han ordre fra Gestapo om å melde seg på Misjonshotellet i byen. Ektefellen var innlagt på sykehus, og Komissar møtte derfor opp istedenfor å flykte. Bakgrunnen for arrestasjonen var trolig en mistanke om at han hadde spredd nyheter fra de norske sendingene på BBC. Fangene ble overført fra Vollan til Falstad den 21. januar. I august ble han sendt til arbeidsleirer i Kvænangen og Øksfjord. Omkring 400 fanger fra Grini ble sendt nordover samtidig, blant dem var Odd Nansen som beretter om opplevelsene. Komissar var først i Badderen-leiren og ble deretter overført til Veidal (der det i hovedsak var vanlige kriminelle og ikke politiske fanger), før han av ukjent grunn ble sendt med første transport sørover igjen.

Komissar ble ett av de ti sonofrene i Trøndelag i oktober samme år. Bakgrunnen for dette er ukjent, da han han ikke stod på Nasjonal Samlings opprinnelige liste, men ble oppført den 6. oktober. Det kan ha hatt sammenheng med hans offentlige profilering i Trondhjem i 1930-årene. Den 7. oktober ble sonofrene skutt i Falstadskogen, og likene ble trolig senket i fjorden. Med hjelp fra Hjemmefronten klarte Komissars familie å flykte til Sverige.

David Wolfsohn, hans svoger, ble henrettet i Trondheim i mars 1942.

I 2012 ble det nedsatt en såkalt snublestein til minne om Hirsch Komissar ved Klostergaten&nbsp;35.

## Litteratur
* 

## Referanser


## Eksterne lenker
*
Setesdal Regionråd

**Setesdal Regionråd** er et interkommunalt regionråd etablert i 1995 som da i tillegg til de fire Setesdalskommunene Bykle, Valle, Bygland og Evje og Hornnes også omfattet Iveland. Iveland vedtok i 2005 å trekke seg fra samarbeidet, og gå inn i Kristiansandregionen. Innenfor det 4856,26 km² store området var 8103 personer bosatt i 1995, mens området i 2012 er redusert til 4594,63 km² med en befolkning på 6957 per 1. juli 2012. Regionrådets daglige leder har kontor i kommunehuset i Valle sentrum. I 2019 ble Åseral en del av rådet.

## Arbeidsområder
Det interkommunale samarbeidet har definert tre hovedområder: infrastruktur, interkommunalt samarbeid og næringsutvikling mens Setesdalens egenart ivaretas. Blant prosjektene er «Gul midtstripe til Hovden» (utbygging av riksvei 9), interkommunalt helsesamarbeid i Setesdal - psykisk helse, rus og demensteam, og opplæringsprosjekt for desentralisert sykepleieutdanning.

Regionrådets prosjekt har også resultert i utgivelse av heftet *Smaken av Setesdal*, et prosjekt om kortreist mat.

For å fremme samarbeid og vekst kommunene imellom arrangerer regionrådet dessuten
**Setesdalstinget* - en fagsamling for kommunestyremedlemmer som er tenkt som et politisk verksted for drøfting av forvaltning og kommunale problemstillinger.
**Setesdalskonferansen* - en årlig, todagers konferanse som skal tjene som møtested for dalens næringsliv. Konferansen ble arrangert første gang i 2005.

## Administrasjon og politisk struktur
Regionrådet har to fast ansatte, en daglig leder og en rådgiver, mens representantskapet består av formannskapet i de fire samarbeidskommunene. Rådmennene og daglig leder møter med tale- og forslagsrett. Styret følger valgperiodene, og kommunenes ordførere og varaordførere er medlemmer.

## Referanser

*ssb.no: Befolkningsendringer i kommunene. 1951-2014 (Iveland)
*ssb.no: Befolkningsendringer i kommunene. 1951-2014 (Evje og Hornnes)
*ssb.no: Befolkningsendringer i kommunene. 1951-2014 (Bygland)
*ssb.no: Befolkningsendringer i kommunene. 1951-2014 (Valle)
*ssb.no: Befolkningsendringer i kommunene. 1951-2014 (Bykle)

## Eksterne lenker
* Setesdal Regionråd
Some Broken Hearts Never Mend

**«Some Broken Hearts Never Mend»** er en amerikansk sang, skrevet av Wayland Holyfield og innspilt på plate av Don Williams. Den ble Don Williams' sjette nummer én-sang på countrylisten. Singlen lå på førsteplassen i én uke og lå sammenlagt tolv uker innenfor Top 40.

Sangen bleogså en internasjonal suksess for Telly Savalas. Den toppet den sveitisiske singlelisten i to uker og lå som høyest på en andreplass i Østerrike og en fjerdeplass i Nederland.

The Bellamy Brothers gjorde i 1999 en coverversjon i reggaerytme på CD-albumet *Reggae Cowboy*. Denne versjonen fantes også på single, men kom ikke på listene.

## Norsk versjon
Hans Thoresen har skrevet en norsk tekst. Den norske tittelen er «Kjærligheten må bestå».

### Innspilling
*Gluntan. Utgitt på LP-abumet *[[Livet er herlig (Gluntan-album)|Livet er herlig]]* (EMI 8C&nbsp;062-37359).

## Listeplasseringer

## Referanser
Polarekspressen (film)

***Polarekspressen*** er en animasjonsfilm regissert og produsert av Robert Zemeckis i 2004, om et magisk tog som drar til Nordpolen på julekvelden. Den bygger på boka ved samme navn av Chris Van Allsburg.

I den norske versjonen høres stemmene til blant andre Anders Hatlo, Erik Skøld og Helge Winther-Larsen.

## Handling
En ung gutt fra Grand Rapids, Michigan, sover i senga på julekvelden. Han har sluttet å tro på at julenissen finnes, fordi han bare så etterlignende skapninger og klær. Men ved midnatt kommer det et stort og magisk tog som stopper rett utenfor huset hans, midt i gata. Toget heter «Polarekspressen», og er på vei til Nordpolen for å besøke nissen der. Toget tar også med seg barn som mister troen på nissen, slike som han, til Nordpolen. Gutten blir med toget, og reiser gjennom hele landet. Men imens skjer det rare ting om bord. Gutten møter et spøkelse som bor på toppen av toget, og senere hjelper til med å styre toget. Det ender med gutten møter nissen, og får en julegave: en bjelle. Dessverre mister han bjellen på tilbakeveien, men får den tilbake i en av nissens gaver hjemme hos ham selv.

## Filmmusikk
Den amerikanske sangeren Josh Groban sang tittellåten *Believe*.

## Skuespillere
* Tom Hanks som Hero Boy I. Hero Boy's far.
* Daryl Sabara som Hero Boy IV
* Josh Hutcherson som Hero Boy II
* Leslie Zemeckis som Sister Sarah I and Hero Boy's mor.
* Isabella Peregrina som Sister Sarah IV
* Ashly Holloway som Sister Sarah II
* Eddie Deezen som Know-It-All
* Jimmy 'Jax' Pinchak som Know-It-All II
* Nona Gaye som Hero Girl
* Chantel Valdivieso som Hero Girl II
* Meagan Moore som Hero Girl V
* Tinashe som Hero Girl III
* Peter Scolari som Billy the Lonely Boy I
* Hayden McFarland som Billy the Lonely Boy II
* Jimmy Bennett som Billy the Lonely Boy IV
* Matthew Hall som Billy the Lonely Boy V
* Dylan Cash som Boy on Train IV
* Michael Jeter som Smokey og Steamer I
* André Sogliuzzo som Smokey og Steamer IV
* Chris Coppola som Gus the Toothless Boy, og som en alv.
* Connor Matheus som Toothless Boy II
* Steven Tyler spiller en alv.

## Referanser
### Fotnoter



### Referanser


## Eksterne lenker
* 
* 
* 
*
Eagles Greatest Hits Volume 2

***Eagles Greatest Hits Volume 2*** er et samlealbum utgitt av Eagles i februar 1982. Det er en oppfølger til salgssuksessen *[[Their Greatest Hits 1971–1975]]* fra 1976.

Alle sangene er kjente versjoner fra tidligere album, men «After the Thrill Is Gone» er forlenget med noe pianospilling som er lagt til spesielt for denne samlingen.

## Sporliste
;Side én
#«Hotel California» (Don Felder, Don Henley, Glenn Frey) – 6:30
#«Heartache Tonight» (Henley/Frey/Bob Seger/J.D. Souther)  - 4:26
#«Seven Bridges Road»  (live) (Steve Young) - 2:58
#«Victim of Love» (Felder, Souther, Henley, Frey) – 4:11
#«The Sad Café» (Henley/Frey/Walsh/Souther)  - 5:35

;Side to
#«Life in the Fast Lane» (Joe Walsh, Henley, Frey) – 4:45
#«I Can't Tell You Why» (Timothy B. Schmit/Henley/Frey)  - 4:54
#«New Kid in Town» (Souther, Henley, Frey) – 5:04
#«The Long Run» (Henley/Frey)  - 3:41
#«After the Thrill Is Gone» (Henley, Frey) - 4:41

## Personell
;Eagles
*Glenn Frey - sang, gitar, keyboard
*Don Henley - sang, trommer, perkusjon
*Randy Meisner - sang, bass
*Don Felder - sang, gitar, keyboard
*Joe Walsh - sang, gitar, keyboard
*Timothy B. Schmit - sang, bass

;Andre medvirkende
*David Sanborn – altsaksofon på «The Sad Café»
*Bob Seger – kor på «Heartache Tonight»

## Referanser


## Eksterne lenker
*
Armen Nazarjan

**Armen Nazarjan** er navnet til flere personer:

*Armen Nazarjan (bryter) (født 1974), armensk-bulgarsk bryter
*Armen Nazarjan (judoka) (født 1982), armensk judoka
Ildikó Bánsági

**Ildikó Bánsági** (født 19. oktober 1947 i Budapest) er en ungarsk skuespillerinne. 

Hun har medvirket i over 80 filmer siden 1966, deriblant *Passion* som ble vist under Un certain regard i Cannes i 1998 og *[[Mephisto (film)|Mephisto]],* som mottok Oscar for beste fremmedsproglige film i 1982.

## Utvalgt filmografi
* *Voyage with Jacob* (1972)
* *Budapest Tales* (1976)
* *Bizalom* (1980)
* *[[Mephisto (film)|Mephisto]]* (1981)
* *Another Way* (1982)
* *Diary for My Children* (1984)
* *Sweet Emma, Dear Böbe* (1992)
* *Hanussen* (1988)
* *Passion* (1998)
* *A Rózsa énekei* (2003)

## Referanser


## Eksterne lenker
* 
*
Sofia Jupither

**Sofia Jupither** (født 21. mars 1974 i Göteborg) er en svensk regissør og teaterinstruktør. 

Jupither er oppvokst i Stockholm. Hun har vært virksom ved blant annet Kungliga Dramatiska Teatern og Stockholms Stadsteater i Sverige og Nationaltheatret i Norge. Debuten som regissør skjedde ved Helsingborgs Stadsteater med Jon Fosses *Besøk*. Hun ble i 2006 tildelt Heddaprisen for beste regi for regien av Jon Fosses *Svevn*.

Sofia Jupither var fra 2002 til 2011 gift med operasangeren Marcus Jupither.

I januar 2013 vakte hun oppsikt da hun kom med et kraftig angrep på Thorbjørn Egners Folk og røvere i Kardemomme by i en kronikk i Aftenposten. Hun karakteriserte i kronikken ideologien som fremmes av Thorbjørn Egner som høyreekstrem. 

## Referanser


## Eksterne lenker
* * 
* 
*
Kallaktjåkkå

**Kallaktjåkkå** (lulesamisk: *Gállaktjåhkkå*) er et fjell i Stora Sjöfallets nasjonalpark i svensk Lappland. Fjellet avgrenses av Akkajaure i sør og Teusadalen i nord. Den høyeste toppen rager 1810 moh. Fjelltoppen er omkranset av isbreer, en større bre i sør og to små botnbreer i nord.

Toppens primærfaktor på 1180 meter er blant de 30 høyeste i Skandinavia.

Fra Kallaktjåkkå har man flott utsikt mot de høyere toppene i Áhkkámassivet og Sarek.

## Se også
* Liste over fjell i Skandinavia

## Fotnoter


## Referanser